text: Orðfeingi hjá einum 7 ára gomlum barni er umleið 5000 orð.
  Orðfeingi hja einum 17 ára gomlum unglingi, sum ikki lesur, er umleið 15.000 orð.
  Orðfeingi hja einum 17 ára gomlum unglingi, sum lesur, er umleið 50.000-70.000 orð.
text: #000000
text: Hesin teksturin stóð á fyrsta uppslagnum í sera áhugaverdu framløguni hjá Johan Anderblad, lesiambassadørinum í Svøríki, á norðurlendsku barnabókaráðstevnuni í Stavanger, sum var mána- til mikudagin í farnu viku. Umboð fyri Bókadeild Føroya Lærarafelags og Nám tóku lut á ráðstevnuni.
text: #000001
text: Síðan 2011 hevur almenna svenska mentanarráðið útnevnt eitt fólk at vera lesiambassadørur fyri tvey ár í senn. Uppgávan hjá lesiambassadørinum er at kveikja lesihugin hjá ungum sum eldri kring alt landið; endamálið er, at øll, sama hvørjar fortreytir og hvørja bakgrund, skulu hava javnbjóðis møguleika at fáa lut í bókmentunum, tí lesing ella ikki-lesing er ein fólkaræðislig avbjóðing. Lesiambassadørurin ferðast runt í landinum, har hann hittir fólk, ung sum eldri, og tosar við tey um tilgongd teirra til at lesa, til bøkur og bókmentir. Hann tekur lut í kjaki og samrøðum í miðlunum og er virkin í orðaskifti um lesing og vantandi lesing. Hann fær børn, ung og eldri at seta orð á, hví tey lesa ella hví tey ikki lesa; hann ger stuttar videoupptøkur, sum hann leggur út til íblástur hjá øllum, tí fremsta uppgávan er at kveikja og stimbra hugin at lesa og kunna um týdningin av lesing. Hetta ger hann á stuttligan, hugvekjandi og øðrvísi hátt.
text: #000002
text: Fyrimyndin til skipanina við lesiambassadørinum í Svøríki er úr USA, Stórabretlandi, Írlandi og Avstralia. Johan Anderblad er tann fjórði lesiambassadørurin í Svøríki. Tað eru fólk, sum eru kend í almenna rúminum, sum fáa uppgávuna at gerast lesiambassadørur. Johan Anderblad er kendur úr svenskum barnasjónvarpi, og hann hevur eisini skrivað fleiri barnabøkur.
text: #000003
text: Ráðstevna um máltøku hjá børnum
  Hvør leggur lag á í heimaskúlanum?
  Hvar fara tit á koronalesiferð?
  Um Málmenning Vit varpa ljós á málmenning hjá børnum í eini roynd at økja um tilvitið um, hvussu stóran týdning málmenning hevur. Á Malmenning.fo savna vit tilfar, greinir, samrøður og annað, sum hevur við málmenning at gera.
text: #000006
text: Vit, ið røkja heimasíðuna um málmenning, hava allar brennandi áhuga fyri málmenning og lesing. Vit samstarva í ymiskum verkætlanum, eitt nú hava vit tikið stig til stóru kanningina av lesivanum 2017-2018.
text: #000009